ஒரு சிறந்த தத்துவஞானி “உலகமே ஒரு புத்தகம், அதில் பயணம் செய்யாதவர்கள்
ஒரு பக்கத்தை மட்டுமே படிப்பவர்கள்” என்று கூறியுள்ளார்.
நான் இதைக் கூறியாக வேண்டும்,
நான் சில பக்கங்களைப் படித்துள்ளேன், எனக்கு அந்தப் புத்தகத்தில் பெரிய ஆர்வமில்லை.
நான் பயணிப்பது குறித்து உற்சாகமின்றி இருக்க பல காரணங்கள் உள்ளன.
குளிராக இருக்கும்போது,
அசௌகரியமாக இருக்கும்.
ஆடையின்றி ஐஸ் நீச்சலா?
- ஆம். - அது ஒரு மோசமான அழைப்பு.
மிகவும் வெப்பமாக இருக்கும்போது எப்படி இருக்கும் தெரியுமா? அசௌகரியமாக இருக்கும்.
என்னால் அவ்வளவு வேகமாக ஓட முடியாது.
- ஆனால் எனக்கு 75 வயதாகிறது. - உங்களுக்கு உதவி வேண்டுமா?
இல்லை, என்னால் முடியும்.
இது நான் அதிகம் பயணிக்க வேண்டிய நேரமாக இருக்கலாம்.
அடக் கடவுளே.
முதல் முறையாக என் கையை யானையின் ஆசனவாய்க்குள் விடுகிறேன்.
நல்ல விஷயம் என்னவெனில்,
நான் சில அற்புதமான ஹோட்டல்களில் தங்குகிறேன்.
அடக் கடவுளே. இது அற்புதமாக இருக்கிறது.
நிபந்தனை என்னவெனில், வெளியே இருப்பவற்றை நான் பார்க்கவும் ஒப்புக்கொண்டுள்ளேன்.
- பார்த்து காலை வையுங்கள். - நீங்கள் விளையாடவில்லை.
- அழகான மலை. - அது ஓர் எரிமலை.
அது எரிமலையா?
என் வாழ்க்கை முழுவதும் நான் தவிர்த்த ஓர் உலகம்.
சாடி.
அடக் கடவுளே.
உயிர் பிழைத்திருப்பதே சிறப்பாக இருக்கும்.
இதுதான் ஒரு ஃபின்லாந்து நபருடன் நான் ஐந்து வோட்காக்கள் குடிக்கும் கடைசி முறை.
நான் ஐரோப்பாவின் கடைசி மேற்கு விளிம்பில் இருக்கிறேன்.
வட அமெரிக்காவுக்கு மிக நெருக்கத்தில் இருக்கும் ஐரோப்பிய நகரம்,
இருந்தாலும் இந்த நகரத்தைப் பற்றி எதுவும் எனக்குத் தெரியாது.
லிஸ்பன்
நான் ஐரோப்பாவை நேசிக்கிறேன்.
நான் ரோம், லண்டன் மற்றும் பாரிஸுக்குச் சென்றுள்ளேன்.
அந்த நகரங்களைப் பற்றி அனைவருக்கும் நன்றாகத் தெரியும்.
என்னால் லிஸ்பனை வரைபடத்தில் கூட காட்ட முடியாது. அதைக் கூற எனக்கு அவமானமாக உள்ளது.
ஆனால் அதுதான் ஐரோப்பாவின் பிரகாசமான தலைநகரம் என்கின்றனர்.
சமீபகாலத்தில் சுற்றுலாப் பயணிகளின் எண்ணிக்கை இரட்டிப்பானதற்கு இது காரணமாக இருக்கலாமா?
நான் இங்கே இருக்கும்போது எனக்குத் தெரியாதது அவர்களுக்கு
என்ன தெரியும் என்பதைக் கண்டறிய முயல்கிறேன்.
அது எனக்கானதா?
என்னை லிஸ்பனுக்கு வரவேற்பது உள்ளூர் வழிகாட்டியும் பிரபலமுமான பெர்னார்டோ.
அவரது கார் அவரது மீசையைவிட பழங்கால ஹாலிவுட் போல உள்ளது.
- எனக்காகவா? - ஆம், உங்களுக்காகத்தான்.
- போகலாம். - போகலாம்.
சரி, பெர்னார்டோ. லிஸ்பன் பற்றிக் கூறுங்கள்.
இது ரோமைவிட கிட்டத்தட்ட 400 ஆண்டுகள் பழமையானது.
ரோமைவிட 400 ஆண்டுகள் பழமையானதா?
தாத்தா நினைவில் வைத்திருந்தால் மட்டுமே ஓரிடத்தை பழமையானது என்போம்.
இந்த இடம் இங்கே 3,000 ஆண்டுகளாக உள்ளது.
இது மிகவும் அழகாக உள்ளது.
அதேதான்.
அட்லாண்டிக்கின் கழிமுகத்தில் லிஸ்பன் அமைந்திருப்பதால்,
அதை ஐரோப்பாவுக்கும் ஆப்பிரிக்காவுக்கும் இடையிலான வர்த்தகத் துறைமுகமாக மாற்றுகிறது.
இதுதான் எங்களது பிரதான ஸ்குயர். முன்பு இது வர்த்தக இடமாக இருந்தது.
கப்பல்கள் இங்கே வந்து தங்கள் சரக்குகளை எடுத்துச் செல்லும்.
அந்த ஸ்குயரில் வர்த்தகம் நடக்கும்.
அதேதான்.
லிஸ்பனின் பொற்காலம் 16ம் நூற்றாண்டாக இருந்தாலும்,
இது நவீன காலம் வரையிலும் மிகவும் செல்வாக்கான நகரமாக இருந்து வருகிறது.
இரண்டாம் உலகப் போரில், நாஸி மற்றும் அவர்களுக்கு எதிரான ஏஜென்டுகள் இங்கே
மறைந்திருந்து செயல்பட்டபோது இது “உளவாளிகளின் நகரம்” என அழைக்கப்பட்டது.
மேலும், லிஸ்பனானது ஏழு குன்றுகளின் நகரம் என்றும் அழைக்கப்படுகிறது.
இந்த நகரத்தில் ஏழு குன்றுகளைவிட அதிகமாக இருப்பது போலத் தெரிகிறது.
நாம் வந்த அனைத்துத் தெருக்களும் கற்களால் ஆனதாகத் தெரிகிறது.
ஆம்.
பெர்னார்டோவுக்கு நல்ல கைரோபிராக்டர் தெரியும் என நம்புவோம்.
- யூஜீன், நாம் வந்துவிட்டோம். - ஆ.
அந்தப் பிரபலமான குன்றுகளில் ஒன்றின் உச்சியில் அமைந்திருக்கும்
நான் தங்கவிருக்கும் ஹோட்டல் முன்னர் மாளிகையாக இருந்தது.
அதில் தங்கிய மிகவும் பிரபலமான நபர் ஒரு பகட்டான பிரபு.
- வரவேற்கிறேன், திரு. லெவி. - மிகவும் அருமை.
நான் முறையின்றி ஆடை அணிந்துள்ளதாக உணர்கிறேன்.
இவருக்கு டிப்ஸ் கொடுப்பதா அல்லது சண்டைக்குக் கூப்பிடுவதா எனத் தெரியவில்லை.
என்னவொரு அருமையான இடம்.
இந்த மாளிகையின் உட்புற வேலைப்பாடுகள் கவுன்டின் ரசனையைப் பிரதிபலிக்கிறது.
அவரது அணுகுமுறை தேவையானது மட்டும் இருந்தால் போதாது என்பதுதான்.
பழைய மாளிகையை முடிந்தளவுக்கு பாதுகாக்க விரும்பினோம்.
ஹோட்டல் மேனேஜர் மார்கரிடா என்னை ராயல் ஸ்வீட்டில் தங்க வைத்தார்,
அங்கே பிற மதிப்புமிக்க பழங்காலப் பொருட்களுடன் நான் சௌகரியமாக இருப்பேன்.
மிகவும் அழகாக உள்ளது.
நான் ஒரு சீனக் கடையில் இருப்பது போல இங்கே சௌகரியமாக இருப்பேன்,
எதையும் உடைத்துவிடுவோமோ என்ற பதட்டத்துடன்.
நீங்கள் இங்கே பார்க்கும் அனைத்தையும் செய்யும்படி கேட்டது வெஹிடே கவுன்ட்.
- வெஹிடே கவுன்ட். - வெஹிடே.
இது எனக்குச் சுலபம், ஏனெனில் யூதராக இருப்பதால்
- இது... மிகவும் பொதுவானது. - இது... ஆம்.
- அதனால், இதை உச்சரிப்பது கடினமில்லை. - சில மொழிகளில்தான் வரும்...
- உண்மைதான். - சரியா?
எல்லாம் அவரது வேலைதான். கூரையில் உள்ள பூச்சுகள், மர வேலைப்பாடுகள்.
அவர் பணக்காரர் என்பதை வெளிக்காட்ட விரும்பினார்.
பாத்ரூம் என்றால் இப்படித்தான் இருக்க வேண்டும்.
- இந்த டைல் அழகாக உள்ளது. - ஆம்.
ஹோட்டல் என்பது வீட்டை விட்டு வெளியே சௌகரியமாக இருக்கும் இடம் என்பார்கள்.
நான் சௌகரியமாகத் தங்குமிடம் இப்படி இருந்தால்,
நான் மகிழ்ச்சியானவனாக இருப்பேன்.
சுவரில் இருப்பது யார்?
அவர் இங்கிலாந்தில் இருந்த மன்னரை மணந்துகொண்ட போர்ச்சுகீசிய ராணி.
போர்ச்சுகலில் டீ கலாச்சாரம் இருந்தது,
இவர்தான் டீயை இங்கிலாந்துக்குக் கொண்டு சென்றவர்.
அது ஒரு சிறப்பான தகவல்.
அதை நான் தான் உங்களுக்குக் கூறினேன் என பிறரிடம் கூற முடியுமா?
- ஓ, சரி. - சரி.
- நீங்கள்தான் கூறியதாக பிறரிடம் சொல்கிறேன். - அது நன்றாக இருக்கும்.
என்னை ஒரு டீ நிபுணராகக் காட்டிக்கொள்ள முடியலாம்.
- நீங்கள் முதலில் செல்லுங்கள். படிகள், ஜாக்கிரதை. - கடவுளே.
ஆனாலும் எனக்கு லிஸ்பன் பற்றி எதுவும் தெரியாது.
அது அற்புதமாக உள்ளது.
ஆம், நான்... இப்போதுதான் கீழே பார்த்தேன்.
- நான் விளிம்புக்கு அருகில்... - நன்றாக உள்ளீர்களா?
...இருப்பதை உணரவில்லை.
உள்ளே போய்விடலாம்.
என் கால்கள் ஈரமில்லாத தரையில் இருக்கும்போது நான் மிகவும் மகிழ்ச்சியாக இருப்பேன்.
ஆனால் இந்தக் கடல்வழி நகரத்தை ரசிக்கும்படி மார்கரிடா என்னிடம் கூறுகிறார்,
நான் இதன் அற்புதமான டாகஸ் நதியில் பயணிக்க வேண்டும்.
அதனால் சுற்றுலா வழிகாட்டியான லூயிஸாவுடன் வெளியே செல்கிறேன்.
- சரி. - கேப்டன் ஆஞ்சலோவை
உங்களுக்கு அறிமுகப்படுத்துகிறேன்.
ஹேய், ஆஞ்சலோ.
- வரவேற்கிறேன். உங்களுக்குப் பிடித்துள்ளதா? - ம், ஆம்.
- பாய்மரப் படகில்... செல்வது இதுதான் முதன்முறை... - ஆம்.
...பெரிய குழு ஒன்றும் இருப்பதாகத் தெரியவில்லை.
ஆம், அது எங்களுக்கு உங்கள் உதவி தேவை.
என்னால் முடிந்ததைச் செய்கிறேன்.
என்னால் எவ்வளவு குறைவாக வேலை செய்ய முடியும் என ஆஞ்சலோவுக்குத் தெரியாது.
கயிறுகளை அவிழ்க்க எனக்கு உதவ முடியுமா?
- கயிறுகளை அவிழ்க்கணும். - கயிறுகள்.
கயிறுகளுக்கு கடல்வழி பாஷையில் எதுவும் பெயர் உள்ளதா அல்லது கயிறுகள்தானா?
- கயிறுகள்தான். - ஓ. சரி.
பாய்மரத்தை விரிக்கலாம்.
பாய்மரத்தை விரியுங்கள்!
இல்லை. நாம்தான் அதைச் செய்ய வேண்டும்.
- என்னுடன் வாருங்கள். - நான் மேலே ஏற வேண்டுமா?
- ஆம், ஸ்டீயரிங் பற்றி கவலை வேண்டாம். - பரவாயில்லை. கவலைப்படாதீர்கள்.
நாம் இப்போது படகை ஓட்டுகிறோம்.
நமக்கு முன்னால் சில படகுகள் கடக்கின்றன.
- கவலைப்படாதீர்கள். - அவர்கள் பற்றிய கவலை வேண்டாமா?
- இல்லை, கவலை வேண்டாம். - அவர்கள் வெறும் மனிதர்கள்.
இது அருமையான வேலை, இல்லையா?
ஆம், நம் உயிரைப் பற்றிக் கவலைப்படவில்லை எனில்.
ஆச்சரியமாக, நான் அந்தப் பகுதியில் இருந்து எங்களை வெளியே கொண்டுவந்துவிட்டேன்.
அது இப்போது எவ்வளவு அழகாக உள்ளது பாருங்கள்.
லிஸ்பனைப் பற்றித் தெரிந்துகொள்ள இதுதான் சிறந்த இடம்.
பழைய நகரம், பிரபலமான குன்றுகள்,
மற்றும் அந்தச் சிலையை இங்கிருந்து பார்க்கலாம்.
அதை நாங்கள் மன்னர் கிறிஸ்து என்போம்.
அதைப் பார்க்கும்போது, வேறோரு நாடு நினைவுக்கு வருகிறதா?
- ம், பிரேஸில் நினைவுக்கு வருகிறது. ஆம். - பிராஸில். அதேதான்.
லிஸ்பனின் கார்டினல் ‘30-களில் ரியோவுக்குச் சென்றார்,
அங்கே மீட்பர் கிறிஸ்துவின் சிலை அவரை ஈர்த்துவிட்டது,
அவர் திரும்பி வந்தபோது அதேபோல ஒன்றை உருவாக்க விரும்பினார்.
ஆ. இது என்ன?
அதன் முதல் பெயர் சாலஸார் பாலம். அது எதையாவது நினைவூட்டுகிறதா?
ஆம், கண்டிப்பாக, கோல்டன் கேட் பாலம், சான் ஃபிரான்சிஸ்கோ.
இதற்கு ஒரு காரணம் உள்ளது,
ஏனெனில் லிஸ்பனில் சான் ஃபிரான்சிஸ்கோ போல இன்னொரு விஷயம் உள்ளது.
நிலநடுக்கங்கள்.
பெரும்பாலான நகரமானது 1755 நிலநடுக்கத்தில் அழிந்துவிட்டது,
அதை மீண்டும் கட்ட வேண்டியிருந்தது.
ஓ, ஆம். நாம் பாலத்துக்கு அடியில் செல்கிறோம்.
பாலத்தை வடிவமைப்பது என்று வரும்போது,
கலிஃபோர்னியாவில் இருப்பவை போல, நிலநடுக்கத்தால் பாதிக்கப்படாமல் இருப்பதாக
உருவாக்க, அமெரிக்கர்களைப் பணியமர்த்தினர்.
லிஸ்பனில் நீங்கள்
ஒட்டுமொத்த உலகத்தின் சிறு துணுக்கை ஒரே நகரத்தில் பார்க்கலாம்.
லிஸ்பனின் கட்டடங்கள் சர்வதேச அளவில் உள்ளன,
அதில் உலகளாவிய கலாச்சாரங்கள் கலந்துள்ளன.
இது நிறைய பேருக்குத் தெரியாத, கொண்டாடப்பட வேண்டிய ஒரு நினைவுச்சின்னம்.
மாலுமிகள் இங்கிருந்துதான் லிஸ்பனை விட்டுப் புறப்பட்டு...
- சரி. - ...புதிய உலகத்தைக் கண்டறியச் சென்றனர்.
15 மற்றும் 16ம் நூற்றாண்டுகளின்போது,
போர்ச்சுகீசியர்கள் இந்தியா, பிரேஸில், சீனா மற்றும் ஜப்பானுக்கு கடல்வழிகளைக் கண்டறிந்தனர்.
திடீரென வெவ்வேறு மக்களும், ஆடம்பரப் பொருட்களும் வரத் தொடங்கின.
ஐரோப்பாவிலேயே லிஸ்பன் தான் பணக்கார நகரமாகியது.
வரைபடத்தில் என்னால் காட்டக் கூட முடியாத நகரம்தான்
அதை வரையவே உதவியுள்ளது.
இன்றும் போர்ச்சுகீசியர்கள் உலகைச் சுற்றி, ஆய்வுசெய்ய விரும்புகின்றனர்.
எங்களுக்கு வெளியே சென்று, வித்தியாசமான அனுபவங்கள் பெற பிடிக்கும்.
உங்களுக்கு எப்படி? உங்களுக்கும் பயணிப்பது பிடிக்குமா...
எனக்கு... அது,
- எனக்கு சாகசம் மிகவும் பிடிக்கும், லூயிஸா. - அற்புதம்.
- உலகைச் சுற்றுவது... - ஹ்ம்ம்.
...என் குணங்களில் ஒன்று.
நீங்கள் போர்ச்சுகீசியர் போலத்தான்.
எனக்குள் கொஞ்சம் போர்ச்சுகீசியர் இருக்கிறார் என்று கூறலாம்.
நான் பொய் கூறினேன்.
ஒரு சாகச விரும்பியுடன் இருப்பது பற்றி அவர் உற்சாகமாக இருப்பதாகத் தெரிந்தது.
நான் கொஞ்சம் அதிகமாகப் பொய் சொல்லியிருக்கலாம்.
நான் கொஞ்சம் கூட சாகச விரும்பி இல்லை.
அங்குதான் நடிப்பது பயனளிக்கும்.
அப்படியொரு திறமையின்மையை மறைக்க முடிந்தால், எனக்கு ஆஸ்கார் கொடுக்க வேண்டும்.
நாள் முழுக்க படகை ஓட்டிய களைப்புக்குப் பிறகு,
நான் நடிக்க வேண்டியிருக்காத விஷயம், காக்டெயில்கள் மீதான என் காதல்.
இந்த ஹோட்டலின் தனித்துவமானதில் கடல் தீம் உள்ளது.
ஓ, இது ஒரு படகு.
இப்போது தெரிகிறது. பாய்மரங்கள்.
ஓ, அருமையாக உள்ளது.
இன்று மாலைநேர பானங்கள் இசையுடன் பரிமாறப்படுகின்றன.
இதுதான் சோகத்திற்கான லிஸ்பனின் பதில், ஃபாடோ.
இது பாரம்பரியமாக மாலுமிகளின் பாடல், இப்போது நானும் ஒரு மாலுமிதான்.
இன்றிரவு, ஒரு மெகாஸ்டார் அதைப் பாடுகிறார்.
அவரை ஃபாடோவின் பானோ எனலாம்.
உங்களைச் சந்தித்ததில் மகிழ்ச்சி. எப்படி உள்ளீர்கள்? நான் ஹெல்டர்.
- ஹெல்டரா? - ஹெல்டர்.
இந்த இசை எங்கிருந்து தொடங்கியது?
முதல் ஃபாடோ பாடகர் ஒரு பெண்மணி. அவர் பெயர் மரியா செவெரா.
அவர் ஒரு... விலைமாதர், கிடார் வாசிப்பவராக இருந்தார்.
- விலைமாதரா? - ஆம்.
அது ஒரு சுவாரஸ்யமான வரலாறு.
இந்த இசையை உருவாக்கியது ஒரு விலைமாதர் என்பதை
நான் கணித்திருக்க மாட்டேன்.
ஆனால் அவருக்குத்தான் அந்தப் பெருமை சேரும்.
ஆனால் கண்டிப்பாக அப்போது அது அவருக்குக் கிடைத்திருக்காது.
அப்போது பணம் மட்டும்தான்.
இதில் சில நீளமான நோட்கள் உள்ளன.
ஃபாடோ பாட மிகவும் அற்புதமான குரல் தேவை.
நீங்கள் இசைக் கலைஞரா?
- கொஞ்சம்... - ஆனால் எதுவும் இசைக் கருவி வாசிப்பீர்களா?
- கொஞ்சம், ம்... - ஓ, மோசமாக.
என்ன வாசிப்பீர்கள்?
- கிடார். - கிடாரா?
ம், இன்னும் சில நாட்களில் நாங்கள் இன்னொரு ஃபாடோ கிளப்பிற்குச் செல்கிறோம்.
எங்களுடன் கொஞ்சம் வாசிக்கிறீர்களா?
என்னை வாசிக்கும்படி கேட்டது அவரது பெருந்தன்மை.
ஆனால் அவருடன் கிடார் வாசிக்க வேண்டும் என்ற எண்ணமே...
நான் அவரது செட்டை நாசமாக்கிவிடுவேன்.
என்னால் உங்களுடன் வாசிக்க முடியுமா...
- முயற்சி செய்யுங்கள். - ...எனத் தெரியவில்லை.
ம். ம்ம்.
தவறான இடத்தில் தவறான நோட்டை வாசித்து அவரது கோபத்தை எழுப்ப விரும்பவில்லை.
நான் பல ஆண்டுகளாக கிடார் வாசிக்கவில்லை.
என்னை நம்புங்கள், எனக்கு பொதுவில் அவமானப்படுவது பிடிக்காது.
ஆனால் மேடையில் ஹெல்டருடன் இணைவது
எனக்குத் தேவையான சுய கண்டுபிடிப்பின் பயணமாக இருக்கலாம்.
இது லிஸ்பனின் அற்புதமான, கதகதப்பான 220 நாட்களில் ஒரு நாளாகும்.
நான் புதிய விஷயங்களை முயற்சிப்பது என்றால் பயப்படுவது அனைவருக்கும் தெரியும்,
அது என் வயிறு விஷயத்தில் இன்னும் உண்மை.
ஆனால் இந்த இடம் உணவுப் பிரியர்களுக்கானது,
அதனால் அதன் உணவுகளை முயற்சிக்க நகரத்திற்குள் செல்கிறேன்.
முதலில், நான் அங்கே செல்ல வேண்டும்.
லிஸ்பனின் மிகவும் தனித்துவமான போக்குவரத்து முறை டிராம் தான்.
என் அளவிற்கு யாரும் உடற்பயிற்சியை விரும்ப மாட்டார்கள், தவறாக எண்ணாதீர்கள்.
ஆனால் நிறைய குன்றுகள் உள்ளன.
அமெரிக்காவில் உள்ள கேபிள் கார்களால் ஊக்கம் பெற்று உருவாக்கப்பட்ட இவை,
தொடக்கத்தில் அமெரிக்கானோ என்று அழைக்கப்பட்டன.
நான் இதுவரை டிராமில் சென்றதில்லை.
டொரான்டோவில் ஸ்ட்ரீட்கார்கள் உள்ளன, ஆனால் டிராம்கள் இல்லை.
டிராமா இல்லாத போக்குவரத்தையே நான் எப்போதும் விரும்புவேன்.
- இங்கே ஒரு பிரச்சினை என நினைக்கிறேன். - பிரச்சினையா?
கார் தவறாக பார்க் செய்யப்பட்டுள்ளது.
இதற்கு நான் எதாவது செய்ய வேண்டும்.
இங்கே கார் பார்க் செய்யப்பட்டுள்ளது. டிராக்குக்கு மிக அருகே உள்ளது.
அது போன்ற ஒரு அவசரச் சூழலை நான் எதிர்பார்க்கவில்லை.
- அப்படியே கொண்டு செல்லுங்கள். - இல்லை.
நானாக இருந்தால், அப்படியே ஓட்டிச் சென்று
காரின் முன்பகுதியை எடுத்துவிடுவேன், தெரியுமா?
அதை நீங்கள் செய்ய முடியாதா?
- அதை இடித்துச் செல்ல முடியாதா? - இல்லை, முடியாது.
- அது என் தவறாகும். - ஆனால் இது அவரது பிரச்சினை.
இது அடிக்கடி நடக்குமா?
ஆம், அடிக்கடி.
அந்தக் காருக்கு அபராதம் விதிக்கப்படும், அப்போதும் அங்கேயே இருந்தால், வண்டி இழுத்துச் செல்லப்படும்.
எல்லாம் சரியாகிவிடும். இதைத்தான் நான் மகிழ்ச்சியான முடிவு என்பேன்.
ஆனால் நீதி கிடைக்கும் வரை காத்திருக்க எனக்கு நேரமில்லை.
உணவுகளைத் தேடி நான் நடந்துசெல்ல வேண்டிய கட்டாயம் போலத் தெரிகிறது.
யூஜீன், நான் லூயிசா.
- லூயிசா, உங்களைச் சந்தித்ததில் மகிழ்ச்சி. - அடுத்த சில மணிநேரத்திற்கு
உங்கள் நலத்திற்கு நானே பொறுப்பு.
ஆஹா!
என் வயிற்றுக்குள் செல்பவைக்கு நீங்கள்தான் பொறுப்பு.
போர்ச்சுகலில் நாங்கள் ஏன் உணவை விரும்புகிறோம் என்பதை நீங்கள் புரிந்துகொள்ள வேண்டும்.
எங்களுக்குப் பிடித்த முதல் விஷயம் உணவு, இரண்டாவது உணவு, மூன்றாவது உணவும் சூரியனும்.
எனக்கு நன்றாகப் புரிகிறது.
உங்கள் மதிய உணவைச் சமைப்பதற்குத் தேவையானவற்றை வாங்குவோம்.
லூயிசா இங்கே சமையல் வகுப்புகள் எடுக்கும் உள்ளூர் சமையல்காரர்.
இதுதான் லிஸ்பனில் இருக்கும் சிறந்த சந்தை.
நான் தினமும் இங்கே வருவேன், ஏன் தெரியுமா?
உணவின் மூலம் ஒரு நாட்டையும் கலாச்சாரத்தையும்
- தெரிந்துகொள்ள முடியும் என நினைக்கிறேன். - உண்மைதான்.
லிஸ்பனில் நாங்கள் சர்வதேச உணவுகள் பற்றி அக்கறை கொள்கிறோம்.
உலகம் முழுவதிலும் இருந்து பல சுவைகளையும் மசாலாக்களையும் போர்ச்சுகளுக்குக் கொண்டுவந்துள்ளோம்.
பரந்துபட்ட போர்ச்சுகீசிய வர்த்தக நெட்வொர்க்கானது
ஆப்பிரிக்கா, இந்தியா, தூரத்து கிழக்கு நாடுகள் போன்றவற்றின் உணவுகளைக் கொண்டுவந்துள்ளது.
- போர்ச்சுகீசிய உணவுகளில் சுவையாக இருக்கும்... - வாவ்.
...உணவுகளில் ஒன்றாக பிரி பிரி சாஸ் பற்றி நிறைய கேள்விப்பட்டுள்ளேன்.
உங்களுக்கு பிரி பிரி சாஸ் பிடிக்கும்.
இங்கிருந்த மாலுமிகள் மொஸாம்பிக்கில் மிகவும் காரமான பறவைக் கண் மிளகாயைக்
கண்டறிந்து பிரி பிரியை உருவாக்கினார்கள்.
அது ஸ்வாஹிலியில் “மிளகாய், மிளகாய்” என்று அர்த்தம்.
அது மிகவும் காரமாக இருந்ததால், இரண்டு முறை பெயரிட்டுள்ளனர்.
- இது காரமாகத் தெரிகிறது. காரமாக இருக்குமா? - எல்லாமே மிகவும் காரமாக இருக்கும்.
- ஐயோ எனும் அளவிற்குக் காரமா? - ஆம்.
இருந்தாலும் போர்ச்சுகீசியர்கள் “எனக்கு கெட்ச்சப் தான் பிடிக்கும்”
என்று கூறுவதற்குப் பிரபலமானவர்களாக இருக்க விரும்புகிறேன்.
அடுத்து மெனுவில் இருப்பது, உள்ளூர்வாசிகளுக்கு பிரி பிரியைவிட அதிகம் பிடித்த ஒன்று.
மீன்.
ஜப்பானும் ஐஸ்லாந்தும்தான் ஒரு நபருக்கு அதிகமாக மீன் சாப்பிடும் நாடு.
நாம் சமைக்கப் போகும் மீன் அதுதான்.
அடக் கடவுளே.
எனக்கு மீன் சந்தைகள் ஒருபோதும் பிடித்ததில்லை,
மீன்களுக்கும் அப்படித்தான் என நினைக்கிறேன்.
எனக்கு அது கேட்கிறது.
நொறுங்கும் சத்தம் கேட்கிறது.
வாவ்.
அதனால்தான் என்னை படகுத்துறையில் பார்க்க முடியாது.
அடுத்த பல ஆண்டுகளுக்கு அந்த மீனின் கண்களில் இருக்கும்
பார்வை என் கண் முன்னே வந்துபோகும்.
ஆனால் இப்போது நான் கொஞ்சமும் தயாராக இல்லாத விஷயம்.
என் பணிவான வீட்டுக்கு வரவேற்கிறேன்.
சமைப்பது.
யூஜீன், பிரி பிரி சாஸுக்குத் தேவையான பொருட்கள் நம்மிடம் உள்ளன.
நான் இதை வெட்டப் போகிறேன்.
- முதலில், இதை அப்படி வெட்டப் போகிறேன். - சரி.
அதை வெட்ட வேண்டுமா?
- அதற்கு முன் உரிக்க வேண்டும், யூஜீன். - என்ன? ஓ, அதை உரிக்க வேண்டுமா?
- ஆம். - ஓ, சரி.
- வெங்காயங்களை உரிக்க வேண்டும். - வெவ்வேறு கலாச்சாரங்கள்.
எனக்கு உணவைச் சாப்பிடுவது பிடிக்கும். அதைச் செய்வது அவ்வளவாகப் பிடிக்காது, தெரியுமா?
சமைக்கும்போது பிறரைப் பற்றி நிறைய தெரிந்துகொள்ளலாம், இல்லையா?
இதற்கு மேலும்... இதைத் தொடர... எனக்கு பயமாக உள்ளது.
என் மனைவியுடனான முதல் டேட்டில்,
நான் டீ போட்டேன் நான் டீபேகை கப்பில் போட்டு
ஸ்பூனால் அதைப் பிழிந்தேன்.
அவர், “என்ன செய்கிறீர்கள்?” என்று கேட்டார்.
நான், “உனக்கு டீ போடுகிறேன்” என்றார்.
அவர், “டீயை ஊறவிட மாட்டீர்களா?” என்றார்.
நான், “அப்படி என்றால் என்ன என்று தெரியாது” என்றேன்.
நாங்கள் கொஞ்சம் விவாதித்தோம். அதுதான் எங்கள் முதல் டேட்.
அவரை மீண்டும் பார்ப்பது சிக்கலாக இருந்ததா?
இல்லை, சிக்கல் எதுவும் இல்லை.
என் குணாதிசயத்தால் அவர் மயங்கிவிட்டார்.
அவர் உங்களை மிகவும் நேசித்துள்ளார்.
ஆ, கண்டிப்பாக.
நீங்கள் திருமணம் செய்து எத்தனை ஆண்டுகளாகின்றன?
எங்களுக்குத் திருமணமாகி 45 ஆண்டுகள் ஆகின்றன.
- வாவ், அற்புதம். - ஆம்.
மேலும்... எனக்குத் தெரிந்த நீண்டகால திருமண வாழ்க்கை என்னுடையதுதான்.
- உங்களுக்குத் திருமணமாகி... - 38 ஆண்டுகள் ஆகின்றன.
- 38 ஆண்டுகளா? - ஆம்.
- அது மிகவும் நெருக்கமானது. - ஆம்.
- ஏழு ஆண்டுகளில் நான் வென்றுவிட்டேன். - ஆம்.
இப்போது விவாகரத்து வாங்குவதில் பயனில்லை.
- இல்லை. - இல்லை. எந்த அர்த்தமும் இல்லை.
என் மனைவி கூறுவது போல, மீண்டும் ஒரு புதிய உறவினர் கூட்டம் பற்றி நாம் தெரிந்துகொள்ள வேண்டும்.
- ஆம், அதேதான். - சரியா?
நான் உங்கள் மனைவிக்கு ஒரு குறிப்பு எழுத வேண்டும்,
- ஏனெனில் உங்களுடன் அவர் கஷ்டப்படுகிறார். - ஆம்.
சாப்பிட்டுக்கொண்டே வேடிக்கை பார்ப்பதுதான் நான் செய்யும்
சிறந்த விஷயம் என்று லூயிசா உணர்ந்துள்ளார்.
- மிளகாய்களா? - மிளகாய்கள்.
எலுமிச்சை.
சரியான பிரி பிரியில், மிளகாயின் காரமானது
நுட்பமான எலுமிச்சை, பூண்டு, வெங்காயம் மற்றும் உப்பின் கலவையால் குறைக்கப்படும்.
மேலும் என் பங்கு வேலையைச் செய்த பிறகு...
- கச்சிதமா? - கச்சிதம்.
...சாஸ் தயாரானது.
நான் மீனை ஊறவைக்கப் போகிறேன்.
போர்ச்சுகீசிய வழக்கத்தைப் பின்பற்றி,
லூயிசா அந்த மீனை இன்னும் துன்புறுத்தலுக்கு ஆளாக்குகிறார்.
மீன் அந்தப் பாலில் உட்கார்ந்துள்ளது.
- என்ன? - நீங்கள் என் பேரக் குழந்தைகளைவிட மோசம்.
நான் தேர்வுசெய்து சாப்பிடுபவன்.
- இது மீனை... - மீனை மென்மையாக்குமா?
- ...மென்மையாக்கும். சாப்பிடும்போது தெரியும். - அப்படியா?
அவர் மிகவும் நம்பிக்கையைக் கொடுப்பதால், நான் அவரை அதிகமாக நம்புகிறேன்.
எனக்குப் பதட்டமாக உள்ளது.
மீன், பிரி பிரி சாஸ். ஆனால் ஜாக்கிரதை.
சரி.
அடக் கடவுளே. இது அற்புதமாக உள்ளது.
நான் போர்ச்சுகலில் சாப்பிட்டதிலேயே சிறந்த உணவு இதுதான்.
அற்புதம். என்னை நம்பியதற்கு நன்றி.
நான் உணவைச் சமைக்க மோசமாக வேலை செய்யவில்லை என நினைக்கிறேன்.
லூயிசாவின் கட்டளைகளை ஏற்பதில் எனக்குப் பிரச்சினையில்லை.
- இந்த மீனுக்காக. - இந்த மீனுக்காக.
லிஸ்பன் கண்டிப்பாக மக்கள் மீது வித்தியாசமான தாக்கத்தை ஏற்படுத்துகிறது.
நான் புதிய விஷயங்களை முயற்சி மட்டும் செய்யவில்லை, சிலவற்றை எனக்குப் பிடித்துள்ளது.
இந்த நகரத்தின் சாகச விருப்பம் என்னையும் தாக்கியிருக்கலாம்.
ஆனால் ஹெல்டரின் நிகழ்ச்சிக்குத் தயாராவது இன்னும் பெரிய சவால்.
எனக்கு எல்லாமே நினைவுக்கு வரவில்லை.
நான் நீண்ட காலமாக கிடாரை எடுக்கவில்லை.
நான் வாசிப்பதைக் கேட்டால், ஓரிரு மோசமான சத்தங்களைக் கேட்கலாம்.
நான் மேடையில் நிறைய சிணுங்கக்கூடும்.
என் வாசிப்பால் அந்த நிகழ்ச்சியே மிகவும் சோகமானதாக மாறலாம்.
ஆனால் அதுதான் ஃபாடோ இசை, இல்லையா? சரிதானே?
இந்த நபருடன் ஒரு சிறப்பான இசைக் கலைஞருக்கான ஏக்கத்திற்கு
என்னால் பங்களிக்க முடிவதில் மகிழ்ச்சி.
நான் இரவு முழுவதும் பயிற்சி செய்ய வேண்டியிருக்கலாம்.
இன்று காலை, ஹோட்டல் உரிமையாளர் கீஸ் என்னை கற்கள் மீது நடக்கக் கூட்டிச் செல்கிறார்,
இது நன்றாக இருக்கும் என உறுதியளித்துள்ளார்.
குட் மார்னிங்.
- அருமையான ஸ்டைல். எனக்குப் பிடித்துள்ளது. - அப்படியா?
இந்த உடையை அணிந்தால் என் மகன்
- மிகவும் உற்சாகமாகிவிடுவான். - அப்படியா?
டச்சுக்காரரான கீஸ் உலகம் முழுவதும் சுற்றிய பிறகு இங்கே
40 ஆண்டுகளுக்கு முன் இங்கே குடியேறியுள்ளார்.
லிஸ்பன் உலகிலேயே மிகவும் அழகான
இடங்களில் ஒன்று என்பதால் இங்கே வாழ வந்தேன்.
அதற்கு என்னைச் சம்மதிக்க வைக்கு முயற்சியில்,
என் மனதைத் தொடும் வழியை அவர் கண்டறிந்தார்: பேஸ்ட்ரிகள்.
உங்களுக்கு கொஞ்சம் சிறிய கஸ்டர்டு டார்ட்டுகள் வாங்க அனுமதிப்பீர்கள் என நினைக்கிறேன்.
கஸ்டர்ட் டார்ட்டுகளா?
அடடா. இவற்றை எனக்குப் பிடித்துள்ளது.
பாஸ்டல் டி நாடஸ் உருவாகக் காரணம், தங்கள் உடைகளுக்குக்
கஞ்சி போட முட்டையின் வெள்ளைக் கருவைப் பயன்படுத்திய கன்னியாஸ்திரிகளே,
மீதமிருந்த மஞ்சள் கருவானது நன்கு அடிக்கப்பட்டு கஸ்டர்டாக துறவிகளுக்குக் கொடுக்கப்பட்டன.
துறவிகளுக்கு ஆசீர்வாதம் கிடைக்கட்டும். எப்படி?
என்னால் காத்திருக்க முடியவில்லை.
ஒவ்வொரு தெருவிலும் நிறைய டைல்கள் இருப்பதைப் பார்க்கலாம்.
ஓ.
லிஸ்பன் அல்லது போர்ச்சுகலில் இவற்றை அஸுலேஹோஸ் என்போம்.
இந்த வண்ணம் தீட்டப்பட்ட டைல்கள் மூர்களில் இருந்து தோன்றியவை.
அஸுலேஹோஸ் என்ற அரேபிய வார்த்தைக்கு, “பாலிஷ் செய்யப்பட்ட கற்கள்” என்று அர்த்தம்.
- இந்த டைல்கள் இப்போதும் லிஸ்பனில் உருவாகின்றனவா? - கண்டிப்பாக.
நம் ஹோட்டலில் இருக்கும் டைல்கள் எல்லாம் நீண்ட காலமாகச் செய்துவரும்
தொழிற்சாலைகளில் கைகளால் உருவாக்கப்பட்டவை.
எனக்கு முன்பு தெரியாத இந்த நகரத்தின் குணாதிசயத்தை
இப்போது கண்டறியத் தொடங்குகிறேன்.
இது அற்புதமாக உள்ளது.
யூஜீன், பாஸ்டல் டி நாடஸைச் சாப்பிடும் நேரம் இதுதான் என நினைக்கிறேன்.
என்னைப் புரிந்துகொள்ளும் மனிதர்.
- சீயர்ஸ். - சீயர்ஸ்.
அடடா.
அந்த டார்ட்டுகள் அற்புதமாக இருந்தன.
அவை மிகவும் சுவையாக இருந்தன.
வாவ்.
அந்த டார்ட்டுகளுக்காகவே லிஸ்பனுக்கு வரலாம்.
அப்படியே வாயில் போடுவோம்.
நான் லிஸ்பனின் தலைமை கஸ்டர்ட் டார்ட் சுவை பார்ப்பவர் வேலையை தன்னார்வத்துடன் செய்வேன்,
ஆனால் கீஸ் எனக்கு வேறு வேலை வைத்திருந்தார்.
நகரத்தின் பழமையான டைல் தொழிற்சாலை ஒன்றுக்குச் செல்லும்படி பரிந்துரைத்தார்.
இங்கே அவர்கள் ஒரு நாளைக்கு 20,000 டைல்கள் வரை
உருவாக்கி, பெயின்ட் செய்கின்றனர்.
நான் டியோகோவைச் சந்திக்கிறேன்,
இவர் சமகாலத்திய டிசைனை செராமிக்ஸுக்குள் கொண்டு வந்தவர்.
ஒரு நுட்பமான கலைஞர் இன்னொரு நுட்பமான கலைஞரைச் சந்திக்கிறேன்.
- நான் டியோகோ. - டியோகோ.
- யூஜீன். - நீங்கள்தான் அவர்.
டியோகோவின் டைல்களில் அஸுலேஹோஸின் வரலாற்று நீலமும் வெள்ளையும் பயன்படுத்தப்படுகின்றன.
என் படைப்பு பாரம்பரியமானதாகத் தெரிவதுதான் இதில் ட்விஸ்ட்.
இது பாரம்பரியமானது இல்லை.
என் கவனமானது பேட்டர்ன்களுக்குள் இருக்கும் பேட்டர்ன்களும் உறுப்புகளும்தான்.
- சரி. - இந்தப் பேட்டர்னைப் பார்த்தால்,
இது ஒரு சிறிய விலங்கு அல்லது கார்ட்டூனை வைத்து வரையப்பட்டதாக்த் தெரியலாம்...
ஓ. எனக்குத் தெரிகிறது.
டியோகோவின் குறுகியகால டைல்கள் ஒவ்வொன்றும் நூற்றுக்கணக்கான டாலர்களுக்குப் போகும்.
அவர்கள் அதை கையாலேயே வண்ணம் தீட்டுகின்றனர்.
மனுவேலா இதோ உள்ளார். இவர்தான் டைல் வண்ணம் தீட்டலில் நிபுணர்.
இவர் இங்கே 42 ஆண்டுகளாக வேலை செய்கிறார்.
42 ஆண்டுகளா? அற்புதம்.
நீங்கள் முயற்சிக்க விரும்புகிறீர்களா எனக் கேட்கிறார். நீங்கள் முயற்சிக்கிறீர்களா?
- நீங்கள் முயற்சிக்க வேண்டும். - வண்ணம் தீட்டவா? எனக்குத் தெரியவில்லை.
அவரது மதிப்புமிக்க டிசைன்களில்
என்னை வரையவிடுவது நல்ல யோசனைதான்.
- பார்த்தீர்களா? - ஓ. இங்கே தொடங்குகிறேன்.
- அப்படித்தான். - சரி.
நான் என் டைலில் நன்றாகத் தொடங்கினேன்.
எனக்கே கொஞ்சம் ஆச்சரியமாக இருந்தது.
ம், நீங்கள் நன்றாக வரைகிறீர்கள்.
இப்போது உங்களுக்கு நான் சவாலை உருவாக்கப் போகிறேன்.
அப்படியா?
இதில் இந்த வெள்ளைக் கோடுகள் உள்ளன.
அந்த வெள்ளைக் கோடுகளைச் சுற்றி நாம் என்ன வரைவது?
- அது... - நான்...
நான் வேறொருவரை அழைப்பேன், ஆனால்...
- நானே இதைச் செய்கிறேன். அங்கே. - நன்றாக உள்ளது.
என் அப்பா அற்புதமான ஒரு கலைஞர். அவர் கேலிச் சித்திரங்கள் வரைபவர்.
நிலையான கைகள். நிலை.
- தயாரா? - நீங்கள் தயார் என்றால் தயார்.
அவரிடமிருந்து... எந்தத் திறமையும் எனக்கு வரவில்லை.
அது மோசம். அது நாசமாகிவிட்டது.
அந்த மரபணுவுக்கு என்னவானது?
- நாம் கூட்டுப்பணியாற்றியுள்ளோம், யூஜீன். - சரி.
- இதில் உங்களுக்கு மகிழ்ச்சி என நம்புகிறேன். - வாவ்.
அவர் மிகவும் திறமைசாலி.
எனக்கு இங்கே பெருமை கிடைக்கவில்லை,
ஆனால் இன்றிரவு கூட்டுப்பணியாற்றுவதில் எனக்குச் சாதகமாக நடக்கும் என நம்புகிறேன்.
அதற்கு மன்னித்துக்கொள்ளுங்கள்.
அடடா.
மோசமில்லை.
போர்ச்சுகலின் சிறந்த ஃபாடோ பாடகர்களில் ஒருவரைப் பார்ப்பதற்காக
பல மணிநேரம் கழித்து கூட்டத்தினர் ஒன்றுசேரத் தொடங்கினர்.
இவரைப் பார்த்தால் பாவமாக உள்ளது.
அவர் எதில் சிக்கிக்கொண்டுள்ளார் என்று அவருக்குத் தெரியவில்லை.
அவரது மிகவும் திறமை குறைவான கனடிய கிடார் கலைஞரையும் பார்க்க.
- யூஜீன். - ஹலோ, யூஜீன்.
- ஹாய். - வரவேற்கிறேன்.
அதிர்ஷ்டவசமாக, என் புதிய போர்ச்சுகீசிய நண்பர்கள் சிலர்...
- வாவ், மிகவும் ஸ்டைலாக உள்ளீர்கள். - வாவ்.
...எனக்கு ஆதரவாக வந்திருந்தனர்.
இன்று நம்முடன் மிகவும் ஸ்பெஷலான விருந்தினர் இருக்கிறார்.
திரு. யூஜீன் லெவியை உங்களுக்கு அறிமுகப்படுத்துகிறேன்.
நான் சில எளிய கார்டுகளை வாசித்தால் போதும்,
மற்ற இசையை நிபுணர்கள் பார்த்துக்கொள்வார்கள்.
அறை முழுவதும் ஃபாடோ ரசிகர்கள் முன்னிலையில் இருக்கும் வரை அது எளிதாகத்தான் தெரியும்.
நன்றி.
- நான் பாடப் போவதில்லை. - சரி.
இது என் முதல் ஃபாடோ இசை நிகழ்ச்சி. நான் சொதப்ப மாட்டேன் என நம்புகிறேன்.
மக்களே.
இரண்டு, மூன்று, நான்கு.
அங்கே வாசிப்பது மிகவும் பதட்டமாக இருந்தது,
ஏனெனில் அவர்கள் மிகவும் நன்றாக வாசித்தனர்.
ஆனால் நான்... அதைச் சொதப்பவில்லை என நினைக்கிறேன்.
நான் நினைத்ததைவிட நன்றாக வாசித்தேன்.
யா, ஓ!
நன்றி.
இது வேடிக்கையாக உள்ளது.
சில நாட்களுக்கு முன் இந்த நகரத்தைப் பற்றி எதுவும் தெரியாது என்பதை நம்ப முடியவில்லை.
இந்த இடம் பற்றி எதுவும் தெரியாமல் இருந்ததில் இருந்து,
இது எனக்கு நிறைய புரிய வைத்துள்ளது.
பயணமும் சாகசமும் லிஸ்பனின் அடிப்படை குணத்திலேயே உள்ளது.
போர்ச்சுகீசியர்கள் உலகைச் சுற்றி வந்து, புதியவை மற்றும் ஆடம்பரமானவற்றைக் கண்டறிந்து
அவற்றை இந்த நகரத்துடன் ஒருங்கிணைத்துவிட்டனர்.
அது ஊக்கமளிப்பதாக உள்ளது.
நான் இன்னும் அந்த சாகசத்திற்கான விருப்பத்துடன் சண்டையிடுவதாக உணர்கிறேன், தெரியுமா?
எனக்கு இன்னும் அது வரவில்லை, ஆனால் நான் முயற்சிக்கிறேன்.
என் ஃபாடோ பிரீமியருக்கு.
- ஆம். - ஆம்!
உலகப் பயணியர் கிளப்பில் என்னை ஜூனியர் உறுப்பினராக
இருப்பேன் என நினைக்கிறேன்.
தமிழாக்கம் நரேஷ் குமார் ராமலிங்கம்